2/2/16

לתושבי שדה נחמיה שלום רב,

בשבוע האחרון ארע שוב מקרה חמור של וונדליזם, האירוע ארע באחד מימי סוף השבוע האחרון בבית האריזה , נמצאו בקבוקי בירה שבורים מפוזרים ליד בית האריזה ולוח סולרי שבור מבקבוק בירה שהועף לגג בית האריזה ומטף כבוי שהופעל ורוקן מתכולתו.

ארועים אלו בהמשך לארועים קודמים בגן שיטה אמורים להדליק אצלנו נורה אדומה , בכוונתנו לא להניח לנושא זה עד שהתופעה תעלם ממחוזותינו.

בכל מקום שנמצא לנכון בכוונתנו להתקין מצלמות ומי שיתפס יטופל ע"י משטרת ישראל, השוטרים הקהילתיים : רוני יפה ציון מרציאנו מודעים לתופעה ואנו עובדים בשיתוף פעולה מלא לטיפול בתופעה.

איננו יודעים לעת עתה מי האחראים למעשים האם בני נוער מקומיים, נערים צעירים יותר או אולי צעירים שאינם בני המקום, לכן כטיפול רוחבי אנו מבקשים שכל הורה יערוך שיחה אישית עם ילדיו גם בני נוער וגם צעירים יותר ויסביר כי מעשים כגון אלו הינם חמורים ואינם מקובלים, ואינם נתפסים כמעשה "קונדס" ומי שיתפס יטופל בחומרה ע"י המשטרה.

שיתוף הפעולה של ההורים הינו חשוב ביותר על מנת לסייע לנו לוודא כי התופעה תעלם ממחוזותינו.

בברכה,

 דני טל

 מנהל האג"ם.